|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *J, j***  Písanie – **veľké písané *J,* malé písané *j*** | |
| **Prierezové témy** | Regionálna výchova a tradičná ľudová kultúra  Osobnostný a sociálny rozvoj  Multikultúrna výchova | |
| **Medzipredmetové**  **vzťahy** | Etická výchova | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *J* v reči  a.2) Určiť hlásku *J* na začiatku, vo vnútri a na konci slova  a.3) Vyhľadať rýmy  b.1) Čítať všetky tvary písmen *J, j*  b.2) Čítaťslabiky a slová vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *J, j*  c.2) Písať správne slabiky a slová vytvorené z daných písmen |
| afektívny | d.4) Vyjadriť svoj vzťah k priateľstvu |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 3. zošit, papier, maňuška HUPSA, kocky s písmenami, kartičky so známymi slovami napísané v tlačenej i písanej podobe, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *J* v reči *(1. úroveň – zapamätanie)* 2. sluchovo určiťpozíciu hlásky *J* na začiatku, vo vnútri a na konci slova *(2. úroveň – porozumenie)* 3. určiť v básni o HUPSOVI slová, ktoré sa rýmujú *(2. úroveň – porozumenie)* 4. určiť grafickú podobu písmen *J (1. úroveň – zapamätanie)* 5. čítať všetky tvary písmena *J (1. úroveň – zapamätanie)* 6. tvoriť vety podľa zadania *(3. úroveň – aplikácia)* 7. kresliť obrázok podľa návodu *(2. úroveň – porozumenie)* 8. písať správne veľké písané *J (1. úroveň – zapamätanie)* 9. rozprávať o svojom vzťahu ku kamarátom a blízkym *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 189.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | Žiakom môžeme povedať, že v jesennom sade dozreli posledné jabĺčka a jedno z nich privedie ďalšiu rodinku písmen do triedy. Je to rodinka písmen, ktoré je na začiatku slov *jablko, jeseň*. |
| 3. expozičná časť | * Vyvodenie tvarov písmena *J* na nápovednej tabuli      * Šlabikár, strana 66, vyvodenie všetkých tvarov písmena *J*      * Šlabikár, strana 66   + práca s vyvodzovacími obrázkami      * Didaktická hra *Vláčik* | 10´ | Žiakom ukážeme nápovedný obrázok jablka na nápovednej tabuli. Žiaci určia a pomenujú prvú hlásku v názve obrázka.  Na nápovednej tabuli s písmenom *J* predstavíme rodinku písmena *J: veľké* *tlačené J, malé tlačené j, veľké písané J, malé písané j*.  Spoločne so žiakmi opakujeme názvy písmen. Rodinku písmena *J* žiaci môžu predstaviť aj HUPSOVI.  Potom si žiaci otvoria šlabikár na strane 66, pomenujú nápovedný obrázok a prečítajú všetky tvary písmena *J* pod nápovedným obrázkom.  Žiaci pomenujú trojicu obrázkov v prvom riadku a povedia, čo majú obrázky spoločné (*hlásku J na začiatku*). V druhom riadku by mali povedať, že pri pomenovaní obrázkov počujú hlásku *J*vo vnútri slova, v treťom riadku na konci slova.  Žiaci môžu hovoriť ďalšie slová s hláskou *J* a určiť jej pozíciu v slove.  Pri riešení úlohy môžeme použiť *MMD/Nácvičné obdobie/písmeno J/Vyvodzovacie obrázky.*    Opis hry je v metodických komentároch. Dôvodom zaradenia hry je okamžitá spätná väzba na to, či žiaci vedia vymyslieť slovo s hláskou *J* na začiatku (vo vnútri, na konci slova). |
| 4. fixačná časť | * Motivačná báseň *HUPS a jojo*   + počúvanie básne o HUPSOVI   + rozhovor o prečítanom texte   + rozprávanie o svojom vzťahu ku kamarátom, k blízkym a iným ľuďom      * Didaktická hra *Drep – skok* | 10´ | HUPS povie žiakom, že im porozpráva o tom, ako bol raz na oslave Medzinárodného dňa detí a všetky deti dostali darčeky. Veľmi sa z nich tešili, jasali. HUPS tiež dostal darček, hoci je škriatok a nie dieťa. Veľmi sa darčeku potešil. Ako to však celé dopadlo, sa žiaci dozvedia z básne.  Prečítame text, potom sa žiaci pokúsia o jeho reprodukciu.  V rozhovore o prečítanom texte sa žiakov môžeme spýtať, či boli na nejakej oslave s inými deťmi, či všetkých poznali, či boli kamaráti, či darovali niekomu darček...  Žiaci tvoria vety. Opäť dbáme na čo najpresnejšie formulácie (neopakovať zbytočne slová, neúčelne nepoužívať a neopakovať zámená a pod.).  Didaktickú hru poznajú žiaci z predchádzajúcich hodín. Dôvodom jej zaradenia je precvičenie fonematického uvedomenia novej hlásky v slovách (ak je v slove hláska *J*, žiaci vyskočia, ak nie je, spravia drep). |
|  | **1. hodina, časť PÍSANIE** |  |  |
| 1. expozičná časť | * Písanie, 3. zošit, strana 12   + rozcvičenie rúk – kreslenie obrázka podľa návodu      * Písanie tvaru veľkého písaného *J*   + ukážka správneho tvaru a postupu písania      * Písanie, 3. zošit, strana 12   + nácvik písania veľkého tvaru písmena | 18´ | Spoločne sa zameriame na motivačný obrázok vľavo hore a všetky tvary písmena *J* v záložkách pod sebou. Žiaci prečítajú všetky tvary písmena *J*  a povedia, ktoré písmeno sa budú učiť písať (je vyznačené ružovou farbou).  Potom pozorujú obrázkový postup, podľa ktorého nakreslia do rámika lastovičku. HUPSOVI vysvetlia, ako budú pri jej kreslení postupovať. Pri tvorení viet dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Obrázok žiaci nakreslia samostatne. Upozorňujeme na správne sedenie a držanie farbičky v ruke. Žiaci pracujú samostatne, ale je vhodné určiť vopred čas, koľko sa budú obrázku venovať.  Na multimediálnom disku k šlabikáru spustíme program s animáciou postupu správneho písania veľkého písaného *J*, *MMD/Nácvičné obdobie/písmeno J/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *J* vystretou rukou vo vzduchu spolu s animáciou.  Žiaci nacvičujú písanie veľkého písaného *J* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Postupne tvar obťahujú viacerými farbičkami, píšu vystretou rukou. Týmto spôsobom si uvedomia správny tvar nového písmena.  Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou.  Keď žiaci zvládli tvar písmena na papieri, pokračujú v zošite. Najskôr obťahujú tvar veľkého písaného *J,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci najskôr opíšu postup*,* potomobťahujú tvar písmena rôznymi farbičkami. |
| 2. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz zopakujú čítanie všetkých tvarov nového písmena *J* a rukou vo vzduchu napíšu tvar veľkého písaného *J*. |
|  | **2. hodina, časť ČÍTANIE** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov | 3´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Ako zrakovú rozcvičku môžeme použiť interaktívne cvičenie *Čo pribudlo, čo ubudlo* na MMD. |
| 2. expozičná časť | * Motivačná báseň *HUPS a jojo*   + určovanie rýmov * Šlabikár, strana 66   + úloha na porozumenie textu | 7´ | Najskôr spoločne prečítame všetky tvary nového písmena na nápovednej tabuli a v šlabikári. Potom spoločne zopakujeme obsah motivačnej básne.  Žiakov sa spýtame, akými slovami vyjadrujú veľkú radosť. Spoločne prečítame slová v bublinách na ilustrácii. Žiaci sa môžu postaviť vedľa lavíc a napodobniť deti na obrázku.  Báseň prečítame ešte raz, žiaci sa sústreďujú na slová s novou hláskou na začiatku slova (*jojo, jasá, jačí, jojká)*. Pri počúvaní textu môžu žiaci pohybom (zdvihnutím ruky, tlesknutím) vyjadriť, že počuli hlásku *J*.  HUPS sa môže spýtať žiakov, či vedia, prečo musí čakať, kým sa bude môcť hrať s jojom (jojo je veľké, HUPS ho nemôže spúšťať hore a dolu). |
| 3. fixačná časť | * Precvičovanie tvarov známych písmen pomocou kociek s písmenami | 10´ | Žiakov rozdelíme na dve skupiny. Prvá skupina bude pracovať v laviciach s kockami s písmenami, druhá skupina bude pracovať mimo lavíc s kartičkami so slovami. Druhá skupina pracuje samostatne, žiaci tvoria dvojice toho istého slova napísané písaným i tlačeným písmom.  Prvá skupina hľadá na kockách písmená podľa pokynov učiteľa. Zameriame sa najviac na tvary nového písmena.  Žiakom môžeme zadať skladanie slabík a slov, ktoré boli v bublinách na ilustrácii k motivačnej básni v šlabikári na str. 66.  Prácu skupín vymeníme. Na záver spoločne prečítame dvojice slov na kartičkách. |
|  | **2. hodina, časť PÍSANIE** |  |  |
| 1. expozičná časť | * Písanie, 3. zošit, strana 12   + precvičovanie grafickej podoby písmena      * Písanie, 3. zošit, strana 13   + písanie tvarov písmena *J*do riadkov | 10´ | Grafickú podobu písmena si žiaci zopakujú v tabuľke s písmenami. Vyfarbia iba tvary veľkého písaného *J*. Cieľom tejto úlohy je utvrdiť si správnu grafickú podobu veľkého písaného *J*. Žiakov priebežne kontrolujeme.  Žiaci napíšu vystretou rukou vo vzduchu tvar veľkého písaného *J*. Potom obtiahnu veľký tvar písmena *J* v prvom riadku, môžu písať ceruzkou alebo farbičkami. Dbáme na správne držanie ceruzky.  Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom.    Po napísaní troch riadkov prerušíme písanie. Prečítame spoločne slovo *ORANŽOVÁ* napísané na farbičke.  Žiaci vyfarbia oranžovou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Môžeme zaradiť krátku pohybovú aktivitu spojenú s rečňovankou. |
| 2. fixačná časť | * Písanie, 3. zošit, strana 13 | 10´ | Na tabuľu predpíšeme slabiky s písmenom *J*, žiakov upozorníme na pripojenie písmen. Najskôr si nacvičia písanie slabík v cvičnom zošite, potom samostatne píšu do predpisového zošita.  Prácu žiakov priebežne kontrolujeme. |
| 3. záverečná časť | * Sebahodnotenie * Vyhodnotenie práce na hodine | 5´ | Pri sebahodnotení sa žiaci môžu zamerať na dodržiavanie správnej výšky písmena.  Žiaci môžu zakrúžkovať oranžovou farbičkou v každom riadku dve slabiky, ktoré sa im najviac vydarili.  Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *J, j***  Písanie – **veľké písané *J,* malé písané *j*** | |
| **Prierezové témy** | Regionálna výchova a tradičná ľudová kultúra  Osobnostný a sociálny rozvoj | |
| **Medzipredmetové**  **vzťahy** | Hudobná výchova | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Určiť hlásku *J* na začiatku, vo vnútri a na konci slova  b.1) Čítať slabiky a slová vytvorené z daných písmen  b.2) Čítať s porozumením  d.1) Pomenovať obrázky  d.2) Používať spisovnú výslovnosť |
| psychomotorické | c.1) Písať správne písané i tlačené tvary písmen *J, j*  c.2) Písať správne slabiky a slová vytvorené z daných písmen |
| afektívny | d.3) Vyjadriť svoj vzťah k detským piesňam |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 3. zošit, papier, maňuška HUPSA, kocky s písmenami, obrázky a kartičky so začiatočnými slabikami k obrázkom, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. sluchovo určiťpozíciu hlásky *J* na začiatku, vo vnútri a na konci slova *(2. úroveň – porozumenie)* 2. čítať slabiky a slová s písmenom *J (1. úroveň – zapamätanie)* 3. priradiť prvú slabiku slova k obrázku *(2. úroveň – porozumenie)* 4. tvoriť vety podľa zadania *(3. úroveň – aplikácia)* 5. kresliť obrázok podľa návodu *(2. úroveň – porozumenie)* 6. písať správne malé písané *j (1. úroveň – zapamätanie)* 7. písať správne tlačené tvary písmena *J (1. úroveň – zapamätanie)* 8. prejaviť záujem o spievanie detských piesní *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 189.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Opakovanie tvarov písmena *J*    + skladanie slabík pomocou kociek s písmenami | 7´ | Žiaci čítajú všetky tvary písmena *J* z nápovednej tabule, tvoria slová s hláskou *J* na začiatku, vo vnútri a na konci slova.  Žiaci majú v laviciach kocky s písmenami a skladajú podľa pokynov slabiky s písmenami *J, j* a známymi samohláskami. Každú slabiku prečítajú a pokúsia sa vymyslieť slovo, ktoré sa začína (alebo je vo vnútri slova) danou dvojicou hlások (napr. *jablko, jahoda, jazyk, krajina, jogurt, jojo, jeseň, jeseň, jedáleň...*).  Pri slovách *jablko* a*jahoda* sa spýtame žiakov, či poznajú pieseň, v ktorej sa spieva o tomto ovocí (napr. *Červené jabĺčko, Bolo raz jabĺčko krásne...)*. Pieseň si spoločne môžeme zaspievať. |
| 3. expozičná časť | * Šlabikár, strana 67, úloha 1   + nácvik čítania nových slabík a slov | 15´ | HUPS povie žiakom, že slabiky, ktoré skladali z kociek, sú napísané aj v šlabikári. Žiaci spoločne čítajú prvý stĺpec so slabikami.  V druhom stĺpci sú podobné slová, ako žiaci čítali na predchádzajúcej hodine v bublinách v ilustrácii k básni o HUPSOVI.  Čítanie slov v treťom a štvrtom stĺpci žiaci nacvičujú spoločne pomalým plynulým tempom, nie však po slabikách. Žiaci si môžu značiť slabiky oblúčikmi pod slovami.  Žiakov rozdelíme na dve skupiny. Prvá skupina hľadá dvojice rovnakých slov v 3. a 4. stĺpci, spojí ich čiarou. S druhou skupinou nacvičujeme čítanie slov v poslednom stĺpci (rozširujúcu úlohu). Prácu skupín vymeníme.  Pri nácviku čítania môžeme použiť *MMD/Nácvičné obdobie/písmeno J/Práca so šlabikárom/str. 67, úloha 1.* |
|  | **1. hodina, časť PÍSANIE** |  |  |
| 1. expozičná časť | * Písanie, 3. zošit, strana 14   + rozcvičenie rúk – kreslenie obrázka podľa návodu      * Písanie tvaru malého písaného *J*   + ukážka správneho tvaru a postupu písania      * Písanie, 3. zošit, strana 14   + nácvik písania veľkého tvaru písmena | 15´ | Spoločne sa zameriame na motivačný obrázok vľavo hore a všetky tvary písmena *J* v záložkách pod sebou. Žiaci prečítajú všetky tvary písmena *J*  a povedia, ktoré písmeno sa budú učiť písať (je vyznačené ružovou farbou).  Potom pozorujú obrázkový postup, podľa ktorého nakreslia do rámika rybičku. HUPSOVI vysvetlia, ako budú pri jej kreslení postupovať. Pri tvorení viet dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Obrázok žiaci nakreslia samostatne. Upozorňujeme na správne sedenie a držanie farbičky v ruke. Žiaci pracujú samostatne, ale je vhodné určiť vopred čas, koľko sa budú obrázku venovať.  Na multimediálnom disku k šlabikáru spustíme program s animáciou postupu správneho písania malého písaného *j*, *MMD/Nácvičné obdobie/písmeno J/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar malého písaného *j* vystretou rukou vo vzduchu spolu s animáciou.  Žiaci nacvičujú písanie malého písaného *j* v stoji vedľa lavice. Upozorníme ich na písanie bodky ako pri malom *i.* Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Obťahujú tvar postupne viacerými farbičkami, píšu vystretou rukou. Týmto spôsobom si uvedomia správny tvar nového písmena.  Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou.  Keď žiaci zvládli tvar písmena na papieri, pokračujú v zošite. Najskôr obťahujú tvar malého písaného *j,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci najskôr opíšu postup*,* potomobťahujú tvar písmena rôznymi farbičkami. |
| 2. fixačná časť | * Písanie, 3. zošit, strana 14   + opakovanie grafickej podoby písmena | 3´ | Žiaci samostatne vyfarbia plôšky s písmenom *j*.  Prácu priebežne kontrolujeme, žiakov chválime. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci vymenujú čo najviac slabík a slov, ktoré sa dnes naučili čítať a rukou vo vzduchu napíšu tvar veľkého písaného *J*. |
|  | **2. hodina, časť ČÍTANIE** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov | 3´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Ako zrakovú rozcvičku môžeme použiť interaktívne cvičenie *Čo pribudlo, čo ubudlo* na MMD. |
| 2. expozičná časť | * Práca skupín   + priraďovanie slabík k slovám, opakovanie čítania slov | 10´ | Žiakov rozdelíme na dve skupiny.  **1. skupina** pracuje pri magnetickej tabuli.  **2. skupina** pracuje na koberci (na zemi mimo lavíc).  Skupiny striedame po 5 minútach.  1. stanovište: Na magnetickú tabuľu pripneme obrázky, ktoré sa začínajú na známe slabiky (napr. *misa, jablko, jahoda, vajíčko, jeleň, jogurt, jazyk, vejár, motýľ, mačiatko, mesiac, varecha, veverička, semafor, vojak)*. V strede medzi obrázkami sú rôznym typom písma napísané začiatočné slabiky slov znázornených na obrázkoch. Žiaci spoja správnu slabiku s obrázkom. K jednému obrázku môže byť priradených viac slabík (rovnaká slabika napísaná iným typom písma), aby mohol každý žiak vypracovať úlohu. Žiaci pracujú samostatne.  2. stanovište: Na zem rozhodíme slová napísané na kartičkách. Žiaci hľadajú a priraďujú dvojice rovnakých slov napísaných tlačeným a písaným písmom (*Maja, Majo, jama, seje, veje, moja,* *Samo, Ivo, sova, visí, sivá, Iva, mimo, mama, sama, misa, som, sám, mimo, sami, Ema, Eva*). Najvýhodnejšie je pripraviť dvojicu pre každého žiaka. Žiaci pracujú samostatne.  Po uplynutí dohodnutého časového limitu sa žiaci presúvajú na iné stanovište tak, aby bol postupne každý na oboch. Samostatnú prácu žiakov priebežne kontrolujeme. Na záver vyhodnotíme samostatnú prácu žiakov v skupinách. HUPS všetkých žiakov pochváli. |
| 3. fixačná časť | * Šlabikár, strana 67, úloha 2   + priraďovanie začiatočných slabík k obrázkom      * Didaktická hra *Rýchle slabiky*   + precvičovanie čítania známych slabík * Šlabikár, strana 67   + nácvik písania tlačených tvarov písmena *J* | 12´ | HUPS môže povedať žiakom, že budú riešiť podobnú úlohu, ako riešili na magnetickej tabuli. Najskôr vysvetlíme zadanie, potom žiaci pracujú samostatne. Prácu kontrolujeme spoločne, žiaci hovoria spoločne: *Na obrázku je jablko, vyfarbili sme slabiku ja...* Žiakov pochválime za samostatnú prácu.  Potom žiaci tvoria iné slová, ktoré sa začínajú na dané slabiky (môžu si pomôcť aj obrázkami na magnetickej tabuli).  Pri nácviku čítania môžeme použiť *MMD/Nácvičné obdobie/písmeno J/Práca so šlabikárom/str. 67, úloha 2.*  Dôvodom zaradenia didaktickej hry je rýchle opakovanie čítania známych slabík.  Žiakom ukážeme kartičku s napísanou slabikou a rýchlo ju prekryjeme nepriesvitným papierom (alebo zošitom) tak, aby ju nebolo vidno. Žiaci povedia, aká slabika bola napísaná na kartičke.  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Potom dokreslia obrázok, ktorého súčasťou je tvar písmena *J*.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno J/Pracovný list písmeno J, Pracovný list písmeno j.*  Pri riešení úlohy môžeme použiť *MMD/Nácvičné obdobie/písmeno J/Práca so šlabikárom/tlačené J, j.* |
|  | **2. hodina, časť PÍSANIE** |  |  |
| 1. fixačná časť | * Písanie, 3. zošit, strana 15   + písanie tvaru malého písaného *j*      * Písanie, 3. zošit, strana 15   + písanie slabík s písmenom *j* | 18´ | Žiaci napíšu vystretou rukou vo vzduchu tvar malého písaného *j*. Potom obtiahnu veľký tvar písmena *j* v prvom riadku, môžu písať ceruzkou alebo farbičkami. Dbáme na správne držanie ceruzky.  Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom.    Po napísaní troch riadkov prerušíme písanie. Prečítame spoločne slovo *ORANŽOVÁ* napísané na farbičke.  Žiaci vyfarbia oranžovou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Môžeme zaradiť krátku pohybovú aktivitu spojenú s rečňovankou.  Na tabuľu napíšeme všetky slabiky zo spodného bloku riadkov na strane 15. Žiaci si precvičia písanie slabík na tabuli i v cvičnom zošite.  Upozorníme ich najmä na písanie slabiky (slova) *joj*.  Potom žiaci píšu samostatne do predpisového zošita. Prácu priebežne kontrolujeme a hodnotíme.  Pri sebahodnotení môžeme postupovať podľa pokynov v metodických komentároch a zamerať sa aj na správne písanie bodky v písmene *j*. Žiaci môžu zakrúžkovať oranžovou farbičkou jednu slabiku v každom riadku, ktorá sa im najviac vydarila. |
| 2. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *J, j***  Písanie – **veľké písané *J,* malé písané *j*** | |
| **Prierezové témy** | Osobnostný a sociálny rozvoj  Environmentálna výchova | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať slová a vety vytvorené z daných písmen  a.2) Čítať s porozumením  c.1) Tvoriť vety o obrázku  c.2) Používať spisovnú výslovnosť |
| psychomotorický | b.1) Písať správne slová a vety vytvorené z daných písmen |
| afektívny | c.3) Vyjadriť svoj vzťah k svojmu životnému prostrediu |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 3. zošit, slová napísané na kartičkách, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slabiky a slová s písmenom *J (1. úroveň – zapamätanie)* 2. porozumieť informácii uvedenej v texte *(2. úroveň – porozumenie)* 3. tvoriť vety podľa zadania *(3. úroveň – aplikácia)* 4. písať správne slová s *j (1. úroveň – zapamätanie)* 5. prejaviť záujem o životné prostredie vo svojom okolí *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 189.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Didaktická hra *Na detektíva*   + čítanie slov s písmenami *J, j* | 7´ | Dôvodom zaradenia hry je opakovanie čítania známych slov a orientácia v texte.  Na tabuli máme napísané známe slová. Sú napísané rôznym typom písma a každý riadok je inou farbou. Žiaci čítajú jednotlivé riadky spoločne alebo individuálne. Potom sa žiakov spýtame, kto z nich je dobrý detektív a prvý nájde slovo, ktoré počuje vo vete (napr. *Moja mama sa volá Eva.* Na tabuli je v niektorom riadku napísané slovo *Moja*.) Žiaci určia farbu riadka a poradie slova v riadku, prídu k tabuli a ukážu naň rukou. Potom slovo spoločne prečítajú. |
| 3. expozičná časť | * Šlabikár, strana 68, úloha 3   + tvorenie viet o obrázku      * + dokreslenie obrázka k vete – porozumenie informácie uvedenej v texte * Šlabikár, strana 68, úloha 4   + čítanie slov | 15´ | Žiaci porozprávajú, čo všetko vidia na obrázku. Môžeme sa ich spýtať, čo sa im na obrázku najviac páči a čo z toho majú alebo by chceli mať vo svojom bydlisku.  Potom žiaci prečítajú vety a určia, ktorá z nich nie je znázornená na obrázku.  Žiaci samostatne dokreslia seba s jojom.  (Žiakov môžeme rozdeliť na dve skupiny – prvá skupina kreslí obrázok, s druhou skupinou čítame slová v úlohe 4. Prácu skupín vymeníme.)  Žiaci čítajú slová v stĺpcoch i riadkoch. Najskôr čítajú spoločne pomalým a rovnomerným tempom, potom môžu čítať skupinky a individuálne.  Pri čítaní posledného riadka alebo stĺpca môžu žiaci stáť (pri ostatných by sa mohli „stratiť“ v texte). |
|  | **1. hodina, časť PÍSANIE** |  |  |
| 1. expozičná a fixačná časť | * Písanie, 3. zošit, strana 16   + rozcvičenie rúk   + písanie jednoslabičných slov        * Didaktická hra *Vláčik* | 15´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci si spoločne zopakujú postup písania malého písaného *j* a veľkého písaného *J*. Potom si nacvičia do cvičného zošita slová, ktoré sú predpísané v hornom bloku riadkov na strane 16. Do predpisového zošita píšu samostatne.  Môžeme zaradiť krátku pohybovú aktivitu spojenú s rečňovankou.  Prečítame spoločne slovo *ORANŽOVÁ* napísané na farbičke.  Potom žiaci vyfarbia oranžovou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Didaktickú hru poznajú žiaci z predchádzajúcich hodín. Dôvodom zaradenia hry je rýchle zopakovanie slov s hláskou *J*. |
| 2. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci vymenujú čo najviac slov, ktoré sa dnes naučili čítať a písať. |
|  | **2. hodina, časť ČÍTANIE** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov | 3´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Ako zrakovú rozcvičku môžeme použiť interaktívne cvičenie *Čo pribudlo, čo ubudlo* na MMD. |
| 2. fixačná časť | * Šlabikár, strana 68, úloha 4   + precvičovanie čítania slov   + Didaktická hra *Bystré očká* * Šlabikár, strana 68, úloha 5      * Didaktická hra *Živé slová* | 20´ | Žiaci najskôr čítajú slová spoločne tak, ako sa ich učili na predchádzajúcej hodine (rovnaké plynulé pomalé tempo čítania). Potom sa môžu zahrať na „hadíka“ pri čítaní – každý žiak prečíta iba jedno slovo, čítajúceho však neurčuje učiteľ, ale čítajú v poradí tak, ako sedia za sebou v lavici (ako hadík).  Didaktickú hru poznajú žiaci z predchádzajúcich hodín. Dôvodom zaradenia hry je orientácia v texte (šlabikár, s. 68/4).  Hru môžeme obmeniť tak, že povieme súradnice slova (napr. tretie slovo v druhom riadku) a žiaci ho čo najrýchlejšie prečítajú.  Úloha je diagnostická, žiaci pracujú samostatne. Individuálne sa ich pýtame na názvy vyfarbených písmen.  Počet vyfarbených písmen na klávesnici má závažný diagnostický význam.  Didaktickú hru poznajú žiaci z predchádzajúcich hodín. Dôvodom zaradenia hry je opakovanie čítania slov.  Žiakom rozdáme kartičky so známymi slovami. Najskôr každý nahlas prečíta svoje slovo. Potom povieme niektoré slová a žiaci, ktorí ich majú na kartičkách, prídu pred tabuľu a ukážu tak, aby ich ostatní žiaci videli a mohli prečítať. |
|  | **2. hodina, časť PÍSANIE** |  |  |
| 1. fixačná časť | * Písanie, 3. zošit, strana 16   + písanie dvojslabičných slov | 18´ | Skôr než žiaci začnú nacvičovať písanie nových slov do cvičného zošita, každé slovo najskôr nahlas povedia, rozložia ho na hlásky a povedia počet hlások v slove. Potom ho napíšu do cvičného zošita a neskôr do predpisového zošita. Prácu priebežne kontrolujeme a hodnotíme.  Pri sebahodnotení môžeme postupovať podľa pokynov v metodických komentároch a zamerať sa aj na správne rozstupy písmen v slovách. Žiaci môžu zakrúžkovať oranžovou farbičkou jedno slovo v každom riadku, ktoré sa im najviac vydarilo. |
| 2. záverečná časť | * Vyhodnotenie práce na hodine | 5´ | Prácu žiakov hodnotíme individuálne, oceňujeme a zdôrazňujeme každé napredovanie. Pochválime ich za vypracovanie diagnostickej úlohy. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *J, j***  Písanie – **veľké písané *J,* malé písané *j*** | |
| **Prierezové témy** | Osobnostný a sociálny rozvoj  Environmentálna výchova | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať slová a vety vytvorené z daných písmen  a.2) Čítať s porozumením  c.1) Tvoriť vety o obrázku  c.2) Používať spisovnú výslovnosť |
| psychomotorický | b.1) Písať správne slová a vety vytvorené z daných písmen |
| afektívny | c.3) Vyjadriť svoj vzťah k životnému prostrediu |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 3. zošit, Pracovný zošit k HUPSOVMU šlabikáru LIPKA, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s písmenom *J (1. úroveň – zapamätanie)* 2. porozumieť informácii uvedenej v texte *(2. úroveň – porozumenie)* 3. rozprávať príbeh podľa obrázkov komiksu *(3. úroveň – aplikácia)* 4. napísať slovo k obrázku a naopak *(3. úroveň – aplikácia)* 5. písať správne slová s *j (1. úroveň – zapamätanie)* 6. prejaviť záujem o životné prostredie vo svojom okolí *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 189.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Didaktická hra *Tichá*   + čítanie slov s písmenami *J, j* | 5´ | Opis hry je v metodických komentároch. Dôvodom zaradenia hry je opakovanie čítania známych slov. |
| 3. expozičná časť | * Šlabikár, strana 69, úloha 6   + rozprávanie príbehu podľa obrázkov komiksu | 10´ | HUPS povie žiakom, že sa dnes dozvedia, ako si poradil s veľkým jojom, ktoré dostal ako darček. Text je v podobe komiksu, nadväzuje na text na s. 66. V obrázkoch a vetách je zaznamenaný príbeh o HUPSOVI. (HUPS má nové jojo, ktoré je však priveľké. Vymyslí, že vykope veľkú jamu, do ktorej bude jojo spúšťať. Po vykopaní jamy zistí, že z nej nevie vyliezť. Pomôže mu dážďovka, ktorá sa cez dieru náhodou plazí. HUPS sa konečne môže s jojom zahrať.) Spoločne so žiakmi porozprávame dej príbehu. Môžu sa pokúsiť reprodukovať dej aj individuálne. Dbáme na kvalitu formulovaných viet (neopakovať zbytočne slová, neúčelne nepoužívať a neopakovať zámená a pod.) a oceníme úspešnosť žiakov.  Pri riešení úlohy môžeme použiť *MMD/Nácvičné obdobie/písmeno J/Práca so šlabikárom/str. 69, úloha 6.* |
| 4. fixačná časť | * Šlabikár, strana 69, úloha 7      * Šlabikár, strana 69, HUPSOVA úloha | 7´ | Žiaci samostatne prečítajú vety a určia, či ich možno alebo nemožno použiť pri rozprávaní príbehu z komiksu. Vety, ktoré súvisia s textom, podčiarknu. Jednu vetu prepíšu. Upozorníme ich na písanie veľkého písmena na začiatku vety a bodky na konci vety.    Žiaci riešia úlohu samostatne. Tí, ktorí nezvládnu vymyslieť a napísať slová, si môžu pomôcť slovami zo šlabikára. Môžu písať veľkými tlačenými písmenami. |
|  | **1. hodina, časť PÍSANIE** |  |  |
| 1. expozičná časť | * Písanie, 3. zošit, strana 17   + rozcvičenie rúk   + písanie slov        * Didaktická hra *Drep – skok* * Písanie, 3. zošit, strana 17   + prepis viet | 15´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Skôr než žiaci začnú nacvičovať písanie nových slov do cvičného zošita, každé slov najskôr nahlas povedia, rozložia ho na hlásky a povedia počet hlások v slove. Potom ho napíšu do cvičného zošita a neskôr do predpisového zošita. Prácu priebežne kontrolujeme a hodnotíme.  Môžeme zaradiť krátku pohybovú aktivitu spojenú s rečňovankou.  Prečítame spoločne slovo *ORANŽOVÁ* napísané na farbičke.  Potom žiaci vyfarbia oranžovou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Didaktickú hru poznajú žiaci z predchádzajúcich hodín. Dôvodom zaradenia hry je rýchle zopakovanie slov s hláskou *J*.  Podobnú úlohu žiaci vypracovali v predchádzajúcej časti hodiny v šlabikári, preto môžu pracovať samostatne. Opäť ich upozorníme na písanie veľkého písmena na začiatku vety a bodky na konci vety.  Pri sebahodnotení môžeme postupovať podľa pokynov v metodických komentároch a zamerať sa aj na správne rozstupy slov vo vete. |
| 2. záverečná časť | * Spoločné vyhodnotenie práce   + vyhodnotenie práce žiakov | 5´ | Na záver hodiny žiaci porozprávajú spamäti príbeh o tom, ako sa HUPS hral s jojom. |
|  | **2. hodina** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov | 3´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Ako zrakovú rozcvičku môžeme použiť interaktívne cvičenie *Čo pribudlo, čo ubudlo* na MMD. |
| 2. expozičná časť | * Pracovný zošit, strana 11, čítanie o zvieratách | 7´ | So žiakmi sa môžeme presunúť do zadnej časti triedy (mimo lavíc).  Žiaci pomenujú nápovedný obrázok a všetky tvary písmena *J*. Potom im prečítame informáciu o jeseterovi. Žiaci môžu povedať svoje skúsenosti s týmto zvieraťom (rozprávka, film, zoo, knihy...).  Upozorníme ich na zvýraznené písmená v jeho názve, ktoré už vedia prečítať. |
| 3. fixačná časť | * Pracovný zošit, strana 11, úloha 1   + napísať slovo k obrázku a naopak      * Pracovný zošit, strana 11, úloha 2      * Pracovný zošit, strana 11, úloha 3 | 30´ | Úlohu tohto typu riešia žiaci prvýkrát.  Najskôr sa ich spýtame, či vedia, čo budú robiť. Pravdepodobne nikto správne neodpovie. HUPS sa tiež pridá, že nevie, ako treba v úlohe pracovať. Žiakom vysvetlíme, že obe tabuľky musia obsahovať tie isté slová, ibaže v jednej sú slová napísané a v druhej znázornené obrázkom.  Najskôr budú žiaci dopisovať chýbajúce slová do modrej tabuľky (*Maja, sova, Samo, osem, osa)*. Potom dokreslia chýbajúce obrázky do oranžovej tabuľky.    HUPS môže povedať žiakom popletenú vetu *Mám farebné čiapku.* Spýta sa žiakov, prečo je jeho veta popletená (slovo *farebné* treba nahradiť slovom *farebnú*). Žiaci sa pokúsia vymyslieť podobnú popletenú vetu.  Potom prečítajú vetu v pracovnom zošite a prečiarknu slová, ktoré do nej nepatria. Správnu vetu všetci spoločne prečítajú a prepíšu na linajku.  Úlohu 3 vypracuje každý žiak samostatne.  Pri sebahodnotení sa môžu zamerať na svoju úspešnosť pri prepise správnej vety. |
| 4. záverečná časť | * Vyhodnotenie práce na hodine | 5´ | Prácu žiakov hodnotíme individuálne, oceňujeme a zdôrazňujeme každé napredovanie. Znova spoločne zopakujú, čo sa dozvedeli o jeseterovi. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hlásky a písmená *U, u, Ú, ú***  Písanie – **veľké písané *U, Ú* malé písané *u, ú*** | |
| **Prierezové témy** | Environmentálna výchova  Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásky *U, Ú* v reči  a.2) Určiť hlásky *U, Ú* na začiatku, vo vnútri a na konci slova  b.1) Čítať slabiky a slová vytvorené z daných písmen  b.2) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorický | c.1) Písať správne písané i tlačené tvary písmen *U, u, Ú, ú* |
| afektívny | d.4) Vyjadriť svoj vzťah k prírode |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 3. zošit, kartičky so známymi písmenami, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásky *U, Ú* v reči *(1. úroveň – zapamätanie)* 2. sluchovo určiťpozíciu hlások *U, Ú* na začiatku, vo vnútri a na konci slova *(2. úroveň – porozumenie)* 3. čítať všetky tvary písmen *U, Ú (1. úroveň – zapamätanie)* 4. tvoriť vety podľa zadania *(3. úroveň – aplikácia)* 5. kresliť obrázok podľa návodu *(2. úroveň – porozumenie)* 6. písať správne písané tvary písmena *U (1. úroveň – zapamätanie)* 7. vyjadriť svoj vzťah k prírode *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 197.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS je zvedavý, akú novú rodinku písmen predstavíme žiakom. Dopočul sa, že je to písmeno, ktoré je na začiatku slova *učiteľka* a aj HUPS ho má vo svojom mene. Žiaci budú určovať, ktoré je to písmeno. |
| 3. expozičná časť | * Vyvodenie tvarov písmena *U* na nápovednej tabuli      * Šlabikár, strana 70, vyvodenie všetkých tvarov písmen *U, Ú*      * Šlabikár, strana 70   + práca s vyvodzovacími obrázkami | 12´ | Žiakom ukážeme nápovedný obrázok uhoriek na nápovednej tabuli. Žiaci určia a pomenujú prvú hlásku v názve obrázka, povedia ju HUPSOVI.  Na nápovednej tabuli s písmenom *U* predstavíme rodinku písmena *U:* veľké *tlačené U, malé tlačené u, veľké písané U, malé písané u*. Spoločne so žiakmi opakujeme názvy písmen.  Potom si žiaci otvoria šlabikár na strane 70, pomenujú nápovedný obrázok a prečítajú všetky tvary písmen *U, Ú* pod nápovedným obrázkom. Pripomenieme im, že niektoré písmená, ktoré sa používajú v slovenskej reči, majú dĺžeň, aby sme vedeli, že ich máme vyslovovať dlhšie ako ostatné.  Žiaci pomenujú trojicu obrázkov v prvom riadku a povedia, čo majú obrázky spoločné (*hlásku U alebo Ú na začiatku*). V druhom riadku by mali povedať, že hlásku *U*alebo *Ú*počujú vo vnútri slova. V treťom riadku nie sú žiadne obrázky, pretože v slovenčine nie je slovo s hláskou *U* alebo *Ú* na konci, ktoré by sa dalo nakresliť ako vyvodzovací obrázok.  Žiaci môžu hovoriť ďalšie slová s hláskami *U*alebo *Ú* a určiť ich pozíciu v slove alebo tvoriť vety so slovami znázornenými na nápovedných obrázkoch.  Pri riešení úlohy môžeme použiť *MMD/Nácvičné obdobie/písmeno U/Vyvodzovacie obrázky.* |
| 4. fixačná časť | * Didaktická hra *Bystré ušká* | 3´ | Opis hry je v metodických komentároch. Dôvodom zaradenia hry je  precvičenie fonematického uvedomovania novej hlásky v slove. |
|  | **1. hodina, časť PÍSANIE** |  |  |
| 1. expozičná časť | * Písanie, 3. zošit, strana 18   + rozcvičenie rúk – kreslenie obrázka podľa návodu      * Písanie tvaru veľkého písaného *U*   + ukážka správneho tvaru a postupu písania      * Písanie, 3. zošit, strana 18   + nácvik písania veľkého tvaru písmena | 15´ | Spoločne sa zameriame na motivačný obrázok vľavo hore a všetky tvary písmen *U, u, Ú, ú* v záložkách pod sebou. Žiaci prečítajú všetky tvary písmen a povedia, ktoré písmeno sa budú učiť písať (je vyznačené ružovou farbou).  Potom pozorujú obrázkový postup, podľa ktorého nakreslia do rámika korytnačku. HUPSOVI vysvetlia, ako budú pri kreslení postupovať. Pri tvorení viet dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Obrázok žiaci nakreslia samostatne. Žiaci pracujú samostatne, ale je vhodné určiť vopred čas, koľko sa budú obrázku venovať.  HUPS kontroluje a povzbudzuje žiakov.  Na multimediálnom disku k šlabikáru spustíme program s animáciou postupu správneho písania veľkého písaného *U* – *MMD/Nácvičné obdobie/písmeno U/Postup správneho písania.*  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *U* vystretou rukou vo vzduchu spolu s animáciou.  Žiaci nacvičujú písanie veľkého písaného *U* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Píšu na papier vystretou rukou a postupne viacerými farbičkami písmeno obťahujú. Týmto spôsobom si uvedomia správny tvar nového písmena.  Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou.  Keď žiaci zvládli tvar písmena na papieri, pokračujú v zošite. Najskôr obťahujú tvar veľkého písaného *U,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci opíšu postup písania*,* potomobťahujú tvar písmena rôznymi farbičkami.  Môžeme zaradiť krátku pohybovú aktivitu spojenú s rečňovankou. |
| 2. fixačná časť | * Písanie, 3. zošit, strana 18   + precvičovanie grafickej podoby písmena | 5´ | Grafickú podobu písmena si žiaci precvičia v tabuľke s písmenami. Vyfarbia iba tvary veľkého písaného *U*. Cieľom tejto úlohy je utvrdiť si správnu grafickú podobu veľkého písaného *U* a zároveň zmeniť činnosť a uvoľniť zápästie ruky. Žiakov priebežne kontrolujeme. |
| 3. záverečná časť | * Spoločné vyhodnotenie práce   + vyhodnotenie práce žiakov | 5´ | Na záver hodiny žiaci zopakujú, ktoré nové písmeno sa naučili, prečítajú všetky tvary písmena *U* z nápovednej tabule. Rukou vo vzduchu napíšu tvar veľkého písaného *U*.  Individuálne pochválime žiakov za úspechy v práci. |
|  | **2. hodina, časť ČÍTANIE** |  |  |
| 1. expozičná časť | * Motivačný text *Úkryt v úli*   + počúvanie príbehu o HUPSOVI   + rozhovor o prečítanom texte   + fonematické uvedomovanie novej hlásky v slovách v texte | 15´ | Žiakom povieme, že budeme čítať o tom, ako bol HUPS na prechádzke v lese a počúval rôzne zvuky. Žiakov sa môžeme spýtať, či boli v lese a aké zvuky by v lese mohli počuť. Rozhovor môžeme doplniť o formulovanie pravidiel správania v lese a správania k zvieratám.  Potom prečítame veršovaný text. Žiakov sa spýtame, aké zvuky zaujali HUPSA. Po prečítaní textu zistíme, či žiaci porozumeli, prečo mal HUPS po vytiahnutí z úľa veľké ucho (poštípali ho včely). Nesmieme zabudnúť upozorniť žiakov, aby to v žiadnom prípade sami nerobili, je to nebezpečné.  Text prečítame ešte raz. Žiaci počúvajú a pri slove, v ktorom je hláska *U,* zdvihnú ruku (žiaci majú ruky položené na lavici, pri zdvíhaní rúk majú lakte stále položené na lavici), pri slove s hláskou *Ú* tlesknú (tak, ako na predchádzajúcej hodine pri didaktickej hre *Bystré ušká*).  Žiakom znova prečítame text. Upozorníme ich, že pri slove, v ktorom budú počuť nové hlásky *E, É*, zdvihnú ruku (žiaci majú ruky položené na lavici, pri zdvíhaní rúk majú lakte stále položené na lavici). Potom žiakov môžeme rozdeliť na tri skupiny. Každá skupina bude krúžkovať písmená *E, e, É, é* v jednej z troch slôh básne (písmeno *e* v dvojhláske krúžkujeme ako *e*, pretože ide o úlohu na precvičenie grafickej podoby písmena *e*). Žiaci môžu na koniec každého riadka (verša) napísať počet zakrúžkovaných písmen.  Túto úlohu môžu vypracovať aj mimo svojej lavice (na koberci...). |
| 2. fixačná časť | * Šlabikár, strana 70   + úloha na porozumenie textu   + opakovanie grafickej podoby nového písmena | 10´ | HUPS sa môže spýtať žiakov, či vedia napodobniť zvuky zvierat, ktoré sú nakreslené na obrázku.  Žiakov sa môžeme spýtať, či vedia, ktoré zvuky do lesa nepatria (napr. zvuk auta, motorky, rádia...)  Potom žiakov môžeme rozdeliť na dve skupiny. Prvá skupina bude krúžkovať písmená *U, u,* druhá skupina bude krúžkovať písmená *Ú, ú*. Žiaci môžu na koniec každého riadka (verša) napísať počet zakrúžkovaných písmen. |
|  | **2. hodina, časť PÍSANIE** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov | 3´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD. |
| 2. expozičná a fixačná časť | * Písanie, 3. zošit, strana 19   + opakovanie správneho tvaru a postupu písania   + písanie tvaru veľkého písaného *U*      * Didaktická hra *Telefón* | 15´ | Žiaci si najskôr zopakujú tvar veľkého písaného *U* a vystretou rukou vo vzduchu opakujú správny postup písania *U* spoločne s animáciou. Potom si môžu precvičiť tvar písmena v cvičnom zošite.  V predpisovom zošite žiaci najskôr píšu ceruzkou alebo farbičkou veľký tvar písmena *U*. Potom píšu perom veľké písané *U*, upozorníme na bodky, ktoré vyznačujú začiatok písmena a správne rozstupy medzi písmenami.  Po napísaní bloku riadkov prerušíme písanie.  Prečítame spoločne slovo *MODRÁ* napísané na farbičke.  Žiaci vyfarbia modrou farbou plôšku, ktorá predeľuje stranu. Cieľom je zmena činnosti a uvoľnenie zápästia.  Dôvodom zaradenia hry je precvičiť grafickú podobu známych hlások.  Na lavicu uložíme kartičky so známymi písmenami. So žiakmi ich najskôr spoločne prečítame. Potom sa spoločne presunieme do zadnej časti triedy (mimo lavíc). Žiakov rozdelíme do dvoch skupín, ktoré sa postavia do zástupu chrbtom k lavici so slovami. Posledný z každého zástupu je rovnako vzdialený od lavice – asi 1 m. K prvým žiakom v zástupoch sa postavíme a každému pošepkáme do ucha niektoré z písmen na kartičkách, napr. *malé písané u*. Žiaci na povel začnú šepkať názov písmenaspolužiakovi, ktorý stojí za nimi (klasická hra na telefón). Posledný žiak, keď sa dozvie názov písmena, podíde k lavici a zoberie do ruky kartičku so správnym písmenom, ktoré sa „dozvedel z telefónu“.  Vyhráva skupina, ktorá skôr a správne určí dané písmeno. Posledný žiak sa premiestni na začiatok (k učiteľovi) a hra pokračuje. |
| 3. záverečná časť | * Vyhodnotenie práce na hodine | 2´ | Spoločne si zopakujeme, ktoré písmená si žiaci precvičovali, čo nové sa na hodine dozvedeli a naučili. Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hlásky a písmená *U, u, Ú, ú***  Písanie – **veľké písané *U, Ú,* malé písané *u, ú*** | |
| **Prierezové témy** | Environmentálna výchova  Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Určiť začiatočnú slabiku slova  b.1) Čítať slabiky a slová vytvorené z daných písmen  b.2) Čítať s porozumením  d.1) Pomenovať obrázky  d.2) Opísať predmety na obrázku  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *U, u, Ú, ú*  c.2) Písať správne slabiky a slová vytvorené z daných písmen |
| afektívny | d.4) Vyjadriť svoj vzťah k svojmu životnému prostrediu |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 3. zošit, obrázky so známymi slabikami na začiatku slova, slová napísané na kartičkách (tlačený i písaný tvar toho istého slova), maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. určiť a napísať prvú slabiku daných slov *(2. úroveň – porozumenie)* 2. čítať slabiky a slová s písmenami *U, Ú (1. úroveň – zapamätanie)* 3. tvoriť vety podľa zadania *(3. úroveň – aplikácia)* 4. písať správne písané tvary písmen *U, Ú* *(1. úroveň – zapamätanie)* 5. písať správne tlačené tvary písmen *u, ú, U, Ú (1. úroveň – zapamätanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 197.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Opakovanie   + čítanie všetkých tvarov písmena *U* na nápovednej tabuli | 2´ | Žiaci prečítajú všetky tvary písmena *U* na nápovednej tabuli. |
| 3. expozičná časť | * Priraďovanie začiatočných slabík k slovám | 10´ | Na magnetickej tabuli sú pripnuté obrázky, ktoré majú začiatočnú slabiku zloženú zo známych písmen (napr. *misa, mucha, sito, sudy, múka, motýľ, jablko, jogurt, vajíčko, vejár, mesiac*). Žiaci pomenujú obrázok, povedia prvú slabiku slova a napíšu ju na tabuľu k obrázku veľkými tlačenými písmenami. |
| 4. fixačná časť | * Šlabikár, strana 71, úloha 1   + priraďovanie začiatočných slabík k slovám      * Šlabikár, strana 71, písanie tlačených písmen | 15´ | Žiaci spoločne prečítajú slabiku, pomenujú obrázok a tlačeným písmom dopíšu začiatočnú slabiku slova.  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Potom dokreslia obrázok, ktorého súčasťou je tvar písmena *U*.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno U/Pracovný list písmeno U, Pracovný list písmeno u.*  Pri riešení úlohy môžeme použiť *MMD/Nácvičné obdobie/písmeno U/Práca so šlabikárom/tlačené u, ú, U, Ú.* |
|  | **1. hodina, časť PÍSANIE** |  |  |
| 1. fixačná časť | * Rozcvičenie rúk * Písanie, 3. zošit, strana 19   + písanie písaných tvarov veľkých písmen | 13´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Po rozcvičení rúk si žiaci najskôr zopakujú písanie tvaru písmen *U, I, A, V, E*na tabuľu a do cvičného zošita. Potom samostatne píšu do predpisového zošita. Pri písmene *Ú* ich upozorníme na správnu polohu dĺžňa.  Pri sebahodnotení môžeme postupovať podľa pokynov v metodických komentároch a zamerať sa aj na správnu šírku písmena *U*. Žiaci môžu zakrúžkovať modrou farbičkou dve písmená v každom riadku, ktoré sa im najviac vydarili. |
| 2. záverečná časť | * Vyhodnotenie práce žiakov | 2´ | Individuálne pochválime žiakov za úspechy v práci. |
|  | **2. hodina, časť ČÍTANIE** |  |  |
| 1. úvodná časť | * Rozcvičenie očí, cvičenie na sústredenie pozornosti žiakov | 2´ | Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD. |
| 2. expozičná časť | * Šlabikár, strana 71, úloha 2   + nácvik čítania slov      * Šlabikár, strana 71, úloha 3 | 13´ | HUPS môže povedať žiakom, že videl v šlabikári obrázky domčekov pre včielky, ale nevie si spomenúť, ako sa volajú. Žiaci by mali povedať, že domček pre včielky sa volá *úľ*. Môžeme sa ich spýtať, akú hlásku počujú na začiatku slova. Nadviažeme na rozprávanie o včielkach z predchádzajúcej hodiny. Žiaci tvoria vety, ktoré majú 4 – 5 slov.  Potom povedia farby úľov v šlabikári.  Slová v úľoch čítame spoločne, pomalým a plynulým tempom.  Pri riešení úlohy môžeme použiť *MMD/Nácvičné obdobie/písmeno J/Práca so šlabikárom/str. 71, úloha 2.*  Úloha je rozširujúca. Pri jej riešení si žiaci precvičujú zrakové vnímanie detailov – zoskupenie písmen tvoriacich slovo. Slová si môžu zakrúžkovať.  Úloha má i diagnostický charakter (pozri v metodických komentároch). |
| 3. fixačná časť | * Didaktická hra *Nezbedný vietor* | 5´ | Dôvodom zaradenia didaktickej hry je opakovanie čítania známych slov napísaných písaným i tlačeným písmom.  Na magnetickej tabuli máme dva stĺpce slov. V prvom stĺpci sú známe slová napísané písaným písmom na tabuľu a vedľa nich pripnuté kartičky s tými istými slovami napísanými tlačeným písmom tak, aby tvorili dvojice *(*napr. *ujo, majú, sovu, jamu, musí, sejú, Maja, jasá, jeme, seje, moje, vije, sója, Majo*). Žiaci najskôr prečítajú všetky slová v oboch stĺpcoch. Potom im HUPS povie, aby sa otočili chrbtom k slovám. Môžu zaspievať krátku pieseň. Počas spievania premiestnime niektoré slová na kartičkách tak, aby netvorili dvojice tlačených a písaných tvarov tých istých slov. HUPS povie žiakom, že sa môžu pozrieť na slová, ktoré nezbedný vietor rozfúkal. Úlohou žiakov je znova vytvoriť dvojice rovnakých slov.  Ak nemáme v triede dostatočne veľkú magnetickú tabuľu, môžeme pracovať na zemi (všetky slová sú napísané na kartičkách – tlačené i písané tvary). |
|  | **2. hodina, časť PÍSANIE** |  |  |
| 1. úvodná a expozičná časť | * Písanie, 3. zošit, strana 20   + rozcvičenie rúk – kreslenie obrázka podľa návodu      * Písanie tvaru malého písaného *u*   + ukážka správneho tvaru a postupu písania      * Písanie, 3. zošit, strana 20   + nácvik písania veľkého tvaru písmena | 10´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok vľavo hore a všetky tvary písmena *U* v záložkách pod sebou. Žiaci prečítajú všetky tvary písmena  a povedia, ktoré písmeno sa budú učiť písať (je vyznačené ružovou farbou).  Potom pozorujú obrázkový postup, podľa ktorého nakreslia do rámika delfína. HUPSOVI vysvetlia, ako budú pri kreslení postupovať. Pri tvorení viet dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Obrázok žiaci nakreslia samostatne. Žiaci pracujú samostatne, ale je vhodné určiť vopred čas, koľko sa budú obrázku venovať.  Na multimediálnom disku k šlabikáru spustíme program s animáciou postupu správneho písania malého písaného *u –* *MMD/Nácvičné obdobie/písmeno U/Postup správneho písania.*  Animáciu niekoľkokrát opakujeme a žiaci opisujú pohyb pera. Potom píšu tvar malého písaného *u* vystretou rukou vo vzduchu spolu s animáciou.  Žiaci nacvičujú písanie malého písaného *u* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Píšu na papier vystretou rukou a postupne viacerými farbičkami písmeno obťahujú. Týmto spôsobom si uvedomia správny tvar nového písmena.  Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou. |
| 2. fixačná časť | * Písanie, 3. zošit, strana 21 | 12´ | Keď žiaci zvládli tvar písmena na papieri, pokračujú v zošite. Najskôr obťahujú tvar malého písaného *u.* Žiaci opíšu postup písania*,* potomobťahujú tvar písmena rôznymi farbičkami.  Ďalšie tri riadky píšu perom.  Prečítame spoločne slovo *MODRÁ* napísané na farbičke. Potom žiaci vyfarbia modrou farbou plôšku, ktorá predeľuje stranu. |
| 3. záverečná časť | * Vyhodnotenie práce na hodine | 3´ | Spoločne si zopakujeme, ktoré písmená si žiaci precvičovali, čo nové sa na hodine dozvedeli a naučili. Rukou vo vzduchu napíšu písmená *u, ú.* Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hlásky a písmená *U, u, Ú, ú***  Písanie – **veľké písané *U, Ú,* malé písané *u, ú*** | |
| **Prierezové témy** | Environmentálna výchova  Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Určiť začiatočnú slabiku slova  b.1) Čítať slová a vety vytvorené z daných písmen  b.2) Čítať s porozumením  d.1) Pomenovať obrázky  d.2) Opísať predmety na obrázku  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *U, u, Ú, ú*  c.2) Písať správne slabiky a slová vytvorené z daných písmen |
| afektívny | d.4) Vyjadriť svoj vzťah k  životnému prostrediu |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 3. zošit, Pracovný zošit k HUPSOVMU šlabikáru LIPKA, obrázky, ktoré znázorňujú známe slová, slová napísané na kartičkách (tlačený i písaný tvar toho istého slova), maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s písmenami *U, Ú (1. úroveň – zapamätanie)* 2. priradiť slovo k obrázku *(2. úroveň – porozumenie)* 3. tvoriť vety podľa zadania *(3. úroveň – aplikácia)* 4. písať správne písané tvary písmen *U, Ú* *(1. úroveň – zapamätanie)* 5. písať správne tlačené tvary písmen *u, ú, U, Ú (1. úroveň – zapamätanie)* 6. prejaviť záujem o životné prostredie vo svojom okolí *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 197.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Opakovanie   + práca v skupinách | 15´ | Žiakov rozdelíme na tri skupiny.  **1. skupina** pracuje pri magnetickej tabuli.  **2. skupina** pracuje na koberci (na zemi mimo lavíc).  **3. skupina** pracuje pri tabuli.  Skupiny striedame po 5 minútach.  1. stanovište: Na magnetickú tabuľu pripneme obrázky, ktoré znázorňujú známe slová (napr. *misa, sova, osa, Maja, Samo, jama, ujo, mama, sivá, jeme...)*. V strede priestoru medzi obrázkami napíšeme slová, ktoré sú znázornené na obrázkoch. Žiaci priradia slovo k obrázku. Pracujú samostatne.  2. stanovište: Na zem rozhodíme slová napísané na kartičkách. Žiaci hľadajú a priraďujú dvojice rovnakých slov napísaných tlačeným a písaným písmom (*musí, sejú, vejú, osu, sovu, misu, Evu, Maju, Majo, jama, seje, veje, moja, Samo, Ivo, sova, visí, sivá, Iva...*). Najvýhodnejšie je pripraviť dvojicu pre každého žiaka. Žiaci pracujú samostatne.  3. stanovište: Na tabuli máme napísané slová vo farebných riadkoch. S touto skupinou pracujeme spoločne, žiaci čítajú text z tabule.  Po uplynutí dohodnutého časového limitu sa žiaci presúvajú na iné stanovište tak, aby bol postupne každý na všetkých troch. Samostatnú prácu žiakov priebežne kontrolujeme. Na záver vyhodnotíme samostatnú prácu žiakov v skupinách. HUPS všetkých žiakov pochváli. |
| 3. expozičná časť | * Šlabikár, strana 72, úloha 4   + priraďovanie slov k obrázkom      * Šlabikár, strana 72, úloha 5   + čítanie viet | 15´ | Žiaci spoločne s HUPSOM pomenujú obrázky a prečítajú slová. Potom samostatne priradia slovo k obrázku. Rozširujúcu úlohu žiaci vypracujú tiež samostatne. Pri kontrole samostatnej práce si rozširujúcu úlohu dokončia aj tí žiaci, ktorí ju nevedeli samostatne vypracovať.  Pri riešení úlohy môžeme použiť *MMD/Nácvičné obdobie/písmeno U/Práca so šlabikárom/str. 72, úloha 4.*  Pri nácviku čítania viet postupujeme rovnako ako pri nácviku čítania slov. Žiaci najskôr čítajú vety spoločne, pomalým plynulým tempom. Tak sa vyhneme dvojitému čítaniu žiakov alebo slabikovaniu. Žiakov upozorníme na bodku na konci vety – znížime hlas. Potom môžu žiaci čítať jednotlivé vety v skupinkách alebo individuálne. Môžu sa tiež zahrať na „hadíka“ pri čítaní – každý žiak prečíta jednu vetu, čítajúceho však neurčuje učiteľ, ale čítajú v poradí tak, ako sedia za sebou v lavici (ako hadík).  Pri delení slov na slabiky sa žiaci môžu postaviť vedľa lavice, a tak značiť slabiky v prvej a tretej vete.  Pri riešení úlohy môžeme použiť *MMD/Nácvičné obdobie/písmeno U/Práca so šlabikárom/str. 72, úloha 5.* |
| 4. fixačná časť | * Šlabikár, strana 72, úloha 6   + opakovanie grafickej podoby písmen      * Šlabikár, strana 72, úloha 7      * Šlabikár, strana 72, úloha 8 | 10´ | Žiaci najskôr pracujú samostatne. Pri kontrole samostatnej práce povedia, ktoré písmeno vyfarbili (napr. v zelenej tabuľke prvé písmeno prvého riadka). Môžu vymyslieť slovo, ktoré sa daným písmenom začína, prípadne vetu s daným slovom.  Pri riešení úlohy môžeme použiť *MMD/Nácvičné obdobie/písmeno U/Práca so šlabikárom/str. 72, úloha 6.*  Pri vypracovaní tejto úlohy môžu žiaci stáť vedľa lavice. HUPS im vysvetlí, že na obrázkoch sú jeho kamaráti, ale v ich menách vygumoval písmeno *U.* To preto, aby žiaci nevedeli, ako sa deti na obrázku volajú.  Žiaci dopíšu farbičkou do prázdnych rámikov písmeno *U* a pokúsia sa prečítať mená detí. Čítanie mien je rozširujúca úloha, preto žiaci pracujú spoločne a môžeme im pomôcť.  Žiakom vysvetlíme zadanie a úlohu vypracujú samostatne. Svoje meno a meno škriatka HUPSA vedia napísať všetci, pri mene svojho spolužiaka môžu spolupracovať. |
| 5. záverečná časť | * Vyhodnotenie práce žiakov | 2´ | Individuálne pochválime žiakov za samostatnosť pri riešení úloh a napredovaní v práci. |
|  | **2. hodina** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov | 3´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD. |
| 2. expozičná časť | * Písanie, 3. zošit, strana 20   + opakovanie grafickej podoby písmena *u*      * Písanie, 3. zošit, strana 21 | 15´ | HUPS môže povedať žiakom, že je veľmi zvedavý, aký tvar sa skrýva v tabuľke. Žiaci úlohu vypracujú samostatne.  Skôr než žiaci začnú nacvičovať písanie nových slov do cvičného zošita, každé slovo najskôr nahlas povedia, rozložia ho na hlásky a povedia počet hlások v slove. Potom ho napíšu do cvičného zošita a neskôr do predpisového zošita. Prácu priebežne kontrolujeme a hodnotíme.  Pri sebahodnotení môžeme postupovať podľa pokynov v metodických komentároch a zamerať sa aj na správne rozstupy písmen v slovách. Žiaci môžu zakrúžkovať modrou farbičkou jedno slovo v každom riadku, ktoré sa im najviac vydarilo. |
| 3. fixačná časť | * Didaktická hra *Na detektíva*      * Pracovný zošit, strana 12, čítanie o zvieratách      * Pracovný zošit, strana 12, úloha 1      * Pracovný zošit, strana 12, úloha 2 | 20´ | Opis hry je v metodických komentároch. Dôvodom zaradenia didaktickej hry je precvičenie čítania s porozumením a orientácia v krátkom texte*.*  So žiakmi sa môžeme presunúť do zadnej časti triedy (mimo lavíc).  Žiaci pomenujú nápovedný obrázok a všetky tvary písmena *U*. Potom im prečítame informáciu o uškatcovi. Žiaci môžu povedať svoje skúsenosti s týmto zvieraťom (rozprávka, film, zoo, knihy...).  Upozorníme ich na zvýraznené písmená v jeho názve, ktoré už vedia prečítať.  HUPS môže vysvetliť žiakom, čo je na obrázku a kde sa daná reštaurácia i most nachádzajú (most SNP v Bratislave a reštaurácia UFO).  Žiakom vysvetlíme zadanie úlohy a potom pracujú samostatne. Je vhodné určiť vopred čas, koľko sa budú obrázku venovať.  HUPS môže povedať žiakom, že v rozprávkovej krajine stretol babičku, ktorá niesla v košíku niečo zaujímavé. Čo to je, si žiaci pozrú na obrázku. Spoločne povedia o ňom vety.  Potom samostatne dopíšu na čiary slová podľa zadania úlohy. |
| 4. záverečná časť | * Vyhodnotenie práce na hodine | 2´ | Spoločne si zopakujeme, čo sa žiaci dozvedeli o uškatcovi.  Individuálne hodnotíme žiakov a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hlásky a písmená *U, u, Ú, ú***  Písanie – **veľké písané *U, Ú,* malé písané *u, ú*** | |
| **Prierezové témy** | Environmentálna výchova  Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať slová a vety vytvorené z daných písmen  a.2) Čítať s porozumením  c.1) Tvoriť vety o obrázku  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *U, u, Ú, ú*  b.2) Písať správne slabiky a slová vytvorené z daných písmen |
| afektívny | c.3) Vyjadriť svoj vzťah k svojmu životnému prostrediu |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 3. zošit, Pracovný zošit k HUPSOVMU šlabikáru LIPKA, vety napísané po slovách na kartičkách, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s písmenami *U, Ú (1. úroveň – zapamätanie)* 2. porozumieť informácii uvedenej v texte *(2. úroveň – porozumenie)* 3. rozprávať príbeh podľa obrázkov komiksu *(3. úroveň – aplikácia)* 4. písať správne slová s *U, Ú* *(1. úroveň – zapamätanie)* 5. prejaviť záujem o životné prostredie vo svojom okolí *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Didaktická hra *Tichá* | 5´ | Žiaci poznajú didaktickú hru z predchádzajúcich hodín. Dôvodom jej zaradenia je opakovanie čítania známych slov. Najskôr žiaci čítajú slová nahlas. Potom začneme hru s tichým čítaním. |
| 3. expozičná a fixačná časť | * Šlabikár, strana 73, úloha 9   + rozprávanie podľa obrázkov      * Šlabikár, strana 73, HUPSOVA úloha | 30´ | Pri riešení úlohy sa môžeme presunúť so žiakmi do zadnej časti triedy (mimo lavíc). Sadneme si na koberec alebo na stoličky.  Žiaci si najskôr samostatne prezrú všetky obrázky komiksu a premýšľajú nad príbehom. Potom ho spoločne vyrozprávajú (*Včielky v úli usilovne v mise pripravujú med. Zrazu sa medzi nimi objaví osa. Chce si vziať ich med aj misu. Včielkam prichádzajú na pomoc ďalšie včielky. Spoločne vytlačia osu z úľa.*).  Pri riešení úlohy môžeme použiť *MMD/Nácvičné obdobie/písmeno U/Práca so šlabikárom/str. 73, úloha 9.*  Po porozprávaní príbehu sa žiakov môžeme spýtať, či vedia, aký je rozdiel medzi osou a včielkou, čím sú včielky užitočné, prečo musíme chrániť prírodu...  So žiakmi sa presunieme do lavíc. HUPS povie žiakom, že sa mu páčia plagáty na stenách úľa. Nevie však, prečo je *sova* na plagáte vždy rovnaká a *ujo* nie. Našiel rozdiely a chce, aby ich našli aj žiaci. Úlohu vypracujú samostatne a spoločne skontrolujú.  Pri riešení úlohy c) žiakov rozdelíme na dve skupiny. Prvá bude vyfarbovať obrázok, s druhou riešime rozširujúcu a HUPSOVU úlohu. Prácu skupín vymeníme.  Žiaci riešia úlohu samostatne. Tí, ktorí nezvládnu vymyslieť a napísať slová, môžu si pomôcť slovami zo šlabikára. Môžu písať veľkými tlačenými písmenami. |
| 4. záverečná časť | * Vyhodnotenie práce žiakov | 7´ | Žiaci povedia príbeh z komiksu.  Individuálne pochválime žiakov za samostatnosť pri riešení úloh a napredovaní v práci. |
|  | **2. hodina** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov | 3´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD. |
| 2. expozičná časť | * Pracovný zošit, strana 12, úloha 3   + opakovanie tvarov písmena *U*        * Pracovný zošit, strana 12, úloha 4 | 10´ | Žiaci najskôr napíšu vo vzduchu všetky tvary písmen, potom píšu samostatne do pracovného zošita.  Pri sebahodnotení môžeme postupovať podľa pokynov v metodických komentároch a zamerať sa aj na správne tvary písmen.  HUPS môže povedať žiakom, že sa mu páčia húseničky v pracovnom zošite, ale vôbec nevie, prečo sú plné písmen a nedarí sa mu nič prečítať. Potrebuje pomoc prvákov.  Žiakom vysvetlíme zadanie a potom pracujú samostatne. Pri kontrole riešenia môžu prečítať všetky slová, ktoré sú v húseničkách napísané. |
| 3. fixačná časť | * Didaktická hra *Živé vety* * Interaktívne hry na MMD   + opakovanie písmen | 25´ | Dôvodom zaradenia didaktickej hry je precvičenie čítania viet*.*  Žiakom rozdáme kartičky so slovami, ktoré tvoria vety (napr. *Ivo má sivú sovu. Moja mama a ujo mávajú. Majo a Ema majú misu. Je moja misa sivá?)*. Každá veta je napísaná inou farbou. Niektorý žiak prečíta svoje slovo a povie, že k sebe volá všetky slová z... vety (povie názov farby, ktorou je slovo napísané). Všetci žiaci, ktorí majú slová rovnakej farby, prídu k tabuli a zoradia sa tak, aby vytvorili vetu.  Na opakovanie písmen môžeme využiť interaktívnu hru *Nájdi prvé písmeno*, 1. časť písmen. Na multimediálnom disku k šlabikáru spustíme program s hrou *–* *MMD/Nácvičné obdobie/písmeno U/Interaktívne hry/Chyť ma.* Postup práce s MMD nájdeme v metodických komentároch na multimediálnom disku.  Ak nemáme k dispozícii dataprojektor ani počítač, môžeme pracovať s kartičkou na nácvik techniky čítania č. 6. |
| 4. záverečná časť | * Vyhodnotenie práce na hodine | 2´ | Na záver hodiny žiaci povedia, ako sa na hodine cítili, čo sa im najviac páčilo. Individuálne pochválime žiakov za úspechy v práci. |